Rareș Bogdan vrea neapărat candidat unic la Capitală, pentru a funcționa coaliția: „Dacă mergem cu candidat separat, dinamităm șansele lui Tuță și Hopincă”
Prim-vicepreședintele PNL Rareș Bogdan a declarat luni, 22 aprilie, înainte de ședința coaliției, că dacă vor să mai funcționeze coaliția, crede că e nevoie să aibă mintea la ei și să vină cu candidat unic. În caz contrar, Rareș Bogdan consideră că sunt „dinamitate” șansele lui George Tuță și Rareș Hopincă, candidații comuni ai celor două partide la sectoarele 1 și 2.